**Критерии за оценяване – четвърти клас**

**Български език и литература**

|  |  |
| --- | --- |
| **Компетентност** | **Очаквани резултати** |
| **Езикови**  **компетентности** | Разбира връзката между книжовен изговор и правопис на звуковете.  Познава отношенията между звуковете като градивни единици на думата.  Образува сложни думи.  Разпознава числителни имена като части на речта – бройни и редни.  Определя време на глагола (сегашно, бъдеще, минало).  Употребява правилно частите на речта.  Прави справка в тълковен речник за значението на определена дума.  Разпознава в речта думи с противоположно значение (антоними).  Разпознава подлога и сказуемото като части на изречение.  Разграничава простите изречения в състава на сложното по броя на сказуемите.  Разграничава съюзно и безсъюзно свързване на прости изречения в сложно. |
| **Комуникативноречеви**  **компетентности** | Разбира връзката между темата и заглавието на текста.  Преразказва в устна форма сбито съдържанието на чужд художествен/нехудожествен повествователен  текст.  Съчинява текст: в отговор на въпрос по съдържанието на изучавано литературно или фолклорно  произведение; по аналогия, по картина от художник.  Редактира свой и чужд текст.  Извлича информация за езикови и литературни факти от различни текстове. |
| **Литературни**  **компетентности** | Открива диалог и монолог в художествен текст.  Познава легендата като фолклорен и литературен вид.  Открива взаимовръзката между епизодите в развитието на действието в изучавано произведение.  Свързва постъпките на героите с мотивите за поведението им.  Открива посланието на текста.  Аргументира отговора си на въпрос, свързан със съдържанието на художествен и нехудожествен текст.  Открива олицетворение в художествен текст.  Познава съдържанието на значими произведения на класиката и съвременната литература за деца и на  фолклора, включени в учебното съдържание.  Изгражда си представа за автора чрез негови значими произведения.  Изразява емоционално-оценъчно отношение към герои, епизоди, картини. |
| **Социокултурни**  **компетентности** | Открива белези на културната различност в изучавани литературни произведения.  Съставя писмен текст с помощта на словесна или визуална опора във връзка с изучавано литературно  или фолклорно произведение. |

**Математика**

|  |  |
| --- | --- |
| **Компетентност** | **Очаквани резултати** |
| **Числа** | Познава естествените числа над 1000 и десетичната позиционна бройна система  Извършва аритметичните действия събиране и изваждане с естествените числа над 1000  Извършва аритметичните действия умножение и деление с едноцифрено и с двуцифрено число  Представя числа с римските цифри  Намира неизвестен умалител и неизвестен делител |
| **Геометрични фигури**  **и тела** | Разпознава геометричната фигура окръжност и елементите й  Чертае ъгъл по дадена градусна мярка и окръжност по даден радиус  Разпознава геометричните тела куб, правоъгълен паралелепипед, кълбо, цилиндър, конус, пирамида |
| **Измерване** | Знае мерните единици за ъгъл (градус) и за лице (кв. мм, кв. см, кв. дм, кв. м, кв. км, декар)  Измерва ъгли по зададена мярка  Извършва действия с изучените еднородни мерни единици (без тези за време)  Намира лице на правоъгълник  Използва правилно чертожните инструменти линия, транспортир и пергел |
| **Моделиране** | Описва ситуации от заобикалящия го реален свят с математически модел (задачи от покупко-продажби, лице и обиколка на фигура)  Интерпретира съдържателно получените резултати при решаване на даден проблем  Събира данни от различни източници за съставяне на числови изрази и текстови задачи |

**Човекът и обществото**

|  |  |
| --- | --- |
| **Компетентност** | **Очаквани резултати** |
| **Човекът и неговата**  **среда** | Познава характерни особености на природните области в България.  Разбира значението на природните дадености за животa на хората.  Дава примери за промени в околната среда и в бита на хората, настъпили в резултат на някои технически  нововъведения.  Разграничава държавни институции и органи на местната власт.  Познава правила за отговорно поведение при природни бедствия. |
| **Национално и културно**  **наследство** | Дава примери за значими културни постижения на българския народ.  Разказва за ярки личности и събития в българската история.  Свързва разбирателството между различните човешки общности с напредъка на обществото. |
| **България – част от Европа** | Определя по карта географското положение на България в Европа.  Илюстрира с примери връзките на България с Европа и със света.  Разбира ролята на кръстопътното положение на България.  Описва забележителности на столицата на Република България. |
| **Източници на**  **знания** | Разграничава материални от писмени източници на знания.  Съставя кратки описания на обекти и събития.  Използва данни, представени чрез схеми, карти, таблици и други източници на информация. |

**Човекът и природата**

|  |  |
| --- | --- |
| **Компетентност** | **Очаквани резултати** |
| ***Вещества, тела и***  ***организми*** | Различава веществата по свойства и употреба.  Разпознава основни замърсители на околната среда.  Илюстрира с примери основни групи организми, обитаващи водата и сушата, и приспособленията им за  живот.  Групира животните на бозайници, птици, влечуги, земноводни, риби и насекоми.  Описва формата и движението на Земята и Луната.  Разграничава планета, спътник и звезда.  Назовава по схема планетите от Слънчевата система. |
| ***Природни явления и***  ***процеси*** | Познава някои от основните жизнени процеси ─ хранене, дишане, размножаване и развитие.  Проследява преходите между трите състояния на водата (при нагряване и охлаждане) и кръговрата на  водата.  Описва движения на тела и действия на сили.3  Дава примери за източници на светлина и звук, за тяхното разпространение и възприемане от човешките  сетива.  Описва приспособления за движение на животни във водата и на сушата.  Дава примери за получаване на енергия от различни източници и за нейното използване от човека.  Обяснява откъде организмите получават енергия и за какво я използват.  Прилага начини за пестене на енергия. |
| ***Човекът и***  ***здравословният начин на***  ***живот*** | Описва по схема храненето, дишането, размножаването и развитието на човека.  Описва очаквани промени в човешкото тяло през пубертета.  Дава примери за здравословно хранене и здравословен начин на живот.  Познава заразни и незаразни болести и начини за опазване на собственото здраве.  Разбира вредното въздействие на никотина, алкохола, наркотиците.  Назовава дейности на човека, водещи до нарушаване на равновесието в природата, и мерки за нейното  опазване. |
| ***Наблюдения,***  ***експерименти и***  ***изследване*** | Извършва наблюдения на природни обекти и процеси.  Извършва опити с тела, вещества и растения.  Използва термометър за измерване на температура.  Разчита информация по модели, схеми, таблици, графики |

**Музика**

|  |  |
| --- | --- |
| **Компетентност** | **Очаквани резултати** |
| **Музикална практика:**  **музициране, възприемане**  **на музика** | Пее според възможностите най-малко четири авторски и народни песни по избор от училищния репертоар.  Пее предпочитана песен от извънучилищния репертоар.  Възпроизвежда ритмичен съпровод с помощта на графични символи и по нотен запис.  Съчинява съпровод върху песни и инструментална музика по избор.  Назовава името на творбата и нейния автор в три характерни откъса от репертоара за слушане. |
| **Елементи на музикалната**  **изразност** | Определя мелодия, характер, темпо, динамика, тембър в музикални примери.  Познава по тембър и външен вид духови, струнни, ударни, клавишни, електрически и електронни музикални  инструменти и принципите на звукообразуване.  Познава основните групи и инструменти в състава на оркестъра от народни инструменти, духовия и  симфоничния оркестър.  Разграничава по тембър детски, мъжки, женски и смесен хор.  Определя еднаквост, различие и подобие в песни и инструментални творби от училищния репертоар.  Разпознава метрума и размера на музика в 2/4, 3/4, 4/4, и метрума на музика в 5/8, 7/8 и 9/8 в подходящи  примери.  Разпознава нотни стойности и паузи до осмини, ритмична група четвъртина с точка и осмина в нотни примери.  Използва основни елементи на нотописа – петолиние, сол ключ, ноти и паузи, като зрителна опора при  изпълнение на мелодия с тонови имена.  Анализира видове мелодическо движение по слух и с помощта на елементарен нотен запис. |
| **Музика и игра** | Играе право хоро и ръченица.  Импровизира движения върху характерна музика по избор от различни жанрове и стилове. |
| **Музика и съвременни технологии** | Има начална представа за търсене, съхранение и разпространение на музикална информация.  Познава съвременни електрически и електронни музикални инструменти |

**Изобразително изкуство**

|  |  |
| --- | --- |
| **Компетентност** | **Очаквани резултати** |
| **Обект и среда** | Описва визуални особености на обекти от културно-историческото наследство.  Открива визуални особености на културно-исторически обекти.  Изследва основни връзки между исторически събития и културно-исторически обекти.  Изразява оценката си за значението на известни културно-исторически обекти чрез  изобразителна дейност. |
| **Обект и образ** | Разбира най-важни визуални особености при изобразяване на обекти от различни гледни точки.  Определя локални цветове на различни обекти.  Изобразява обекти от различни гледни точки.  Асоциира обекти с общ локален цвят**.**  Разпознава изобразени от различни гледни точки обекти. |
| **Зрител и творба** | Разкрива най-общо съдържанието на произведения на изобразителното изкуство.  Споделя свои впечатления от художествени музеи и галерии.  Описва теми и сюжети в творби на изкуството.  Изразява отношение при възприемане на художествена творба. |
| **Визуална комуникация** | Познава символи и знаци за визуална информация.  Ориентира се в пространството чрез знаци за визуална информация.  Създава изображения, като използва различни символи и знаци за визуална информация и  комуникация. |
| **Материали и техники** | Определя традиционни и нетрадиционни материали и техники.  Разбира връзката между изобразителни материали и технологии.  Експериментира с различни изобразителни материали и технологии |

**Технологии и предприемачество**

|  |  |
| --- | --- |
| **Компетентност** | **Очаквани резултати** |
| **Техника и**  **безопасност** | Разбира предназначението на уреди и апарати за бита и тяхното безопасно използване.  Разбира значението на техниката и технологиите в живота на хората.  Свързва рационалната организация с качеството на продукта. |
| **Технологии** | Обработва разнообразни материали при изработване на различни изделия и модели.  Използва и съхранява правилно и безопасно инструменти и материали.  Прави студена обработка на продукти за приготвяне на здравословна храна. |
| **Инициативност и**  **предприемчивост** | Разбира движението на парите в общността.  Познава ролята на данъците за осигуряване на обществените потребности.  Разбира значимостта на различните професии в обществения и частния сектор.  Свързва ролята на банката с производството и потреблението. |
| **Конструиране и**  **моделиране** | Предлага идеи, като рисува, скицира и моделира.  Оценява своята и работата на другите по зададени критерии.  Организира рационално работата си самостоятелно и в група.  Конструира и моделира, като използва наклонена равнина. |

**Физическо възпитание и спорт**

|  |  |
| --- | --- |
| **Компетентност** | **Очаквани резултати** |
| **Лека атлетика** | Прилага основни двигателни умения и навици, свързани с бягане на средни разстояния. Хвърля малка плътна топка в цел. Изпълнява скок на дължина с два крака от място. Изпълнява скок на височина с един и с два крака.  Притежава необходимото равнище на физическа дееспособност.  Изпълнява ходене и бягане или двигателни дейности с придвижване съобразно индивидуалните възможности за участие на лица с увреждания. |
| **Гимнастика** | Изпълнява самостоятелно, поотделно и в съчетание общоразвиващи, строеви и гимнастически упражнения. Изпълнява „Дунавско хоро” и народен танц/хоро, специфични за региона.  Изпълнява упражнения, комплекси и комбинации съобразно на индивидуалните възможности за участие на лица с увреждания. |
| **Спортни игри** | Изпълнява основни технически действия с топка, обвързани с отборните  спортове - баскетбол, футбол и хандбал.  Изпълнява елементи от техническите действия с топка или елементи от тях  съобразно индивидуалните възможности за участие на лица с увреждания. |